Die berggeelbos (Leucadendron gandogeri) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap, waar dit voorkom in die Hottentots-Hollandberge, Kogelberg, Kleinmondberg, Groenlandberg, Babylonstoringberg, Kleinrivierberg en Bredasdorpberg. Die struik word 1.6 m hoog en dra blomme van Augustus tot September. Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand, dit val na die grond en word deur die wind versprei. Die plant is eenslagtig en daar is gevolglik manlike en vroulike plante. Bestuiwing vind plaas deur die werking van klein torre. Die plant groei op rotsagtige berghellings in sandgrond op hoogtes vanaf seevlak tot 1 350 m. In Engels staan dit as die broad-leaf conebush bekend. http://redlist.sanbi.org/species.php?species=794-54 http://biodiversityexplorer.info/plants/proteaceae/leucadendron_gandogeri.htm https://www.proteaatlas.org.za/conebu2.htm